CELEX: 62020CA0025
Language: hr
Date: 2021-11-25 00:00:00
Title: Predmet C-25/20: Presuda Suda (deveto vijeće) od 25. studenoga 2021. (zahtjev za prethodnu odluku koji je uputilo Višje sodišče v Ljubljani – Slovenija) – Postupak koji je pokrenuo NK, u svojstvu stečajnog upravitelja društva Alpine BAU GmbH („Zahtjev za prethodnu odluku – Pravosudna suradnja u građanskim stvarima – Stečajni postupci – Uredba (EZ) br. 1346/2000 – Članci 4. i 28. – Članak 32. stavak 2. – Rok određen za prijavu tražbina u stečajnom postupku – Prijava tražbina u sekundarnom stečajnom postupku koji je u tijeku u državi članici, koju podnosi stečajni upravitelj iz glavnog postupka koji je u tijeku u drugoj državi članici – Krajnji rok predviđen pravom države u kojoj je pokrenut sekundarni stečajni postupak”)

31.1.2022   
            
            
               HR
            
            
               Službeni list Europske unije
            
            
               C 51/6
            
         
      Presuda Suda (deveto vijeće) od 25. studenoga 2021. (zahtjev za prethodnu odluku koji je uputilo Višje sodišče v Ljubljani – Slovenija) – Postupak koji je pokrenuo NK, u svojstvu stečajnog upravitelja društva Alpine BAU GmbH
      (Predmet C-25/20) (1)
      
      („Zahtjev za prethodnu odluku - Pravosudna suradnja u građanskim stvarima - Stečajni postupci - Uredba (EZ) br. 1346/2000 - Članci 4. i 28. - Članak 32. stavak 2. - Rok određen za prijavu tražbina u stečajnom postupku - Prijava tražbina u sekundarnom stečajnom postupku koji je u tijeku u državi članici, koju podnosi stečajni upravitelj iz glavnog postupka koji je u tijeku u drugoj državi članici - Krajnji rok predviđen pravom države u kojoj je pokrenut sekundarni stečajni postupak”)
      (2022/C 51/07)
      Jezik postupka: slovenski
      
         Sud koji je uputio zahtjev
      
      Višje sodišče v Ljubljani (Visoki sud u Ljubljani, Slovenija)
      
         Stranke glavnog postupka
      
      
         Tužitelj: NK, u svojstvu stečajnog upravitelja društva Alpine BAU GmbH,
      
         uz sudjelovanje: Alpine BAU GmbH, Salzburg – podružnica Celje, u stečaju
      
         Izreka
      
      Članak 32. stavak 2. Uredbe Vijeća (EZ) br. 1346/2000 od 29. svibnja 2000. o stečajnom postupku, u vezi s njezinim člancima 4. i 28., treba tumačiti na način da se na prijavu tražbina u sekundarnom stečajnom postupku, koje su već prijavljene u glavnom stečajnom postupku, pri čemu tu prijavu podnosi stečajni upravitelj iz potonjeg postupka, primjenjuju odredbe koje se odnose na rokove za prijavu tražbina i na posljedice nepravodobnih prijava predviđene zakonom države u kojoj je pokrenut taj sekundarni postupak.
      
         (1)  SL C 103, 30. 09. 2020.